અમદાવાદ: છેલ્લા કેટલાક સમયથી ભારત-પાકિસ્તાન વચ્ચેના સંબંધો તંગદિલીભર્યા બન્યા છે, જેને કારણે નિકાસકારો મુશ્કેલીમાં મુકાયા છે. ખાસ કરીને રાજ્યના રો-કોટનના નિકાસકારોમાં ચિંતા જોવા મળી રહી છે. સ્થાનિક રો-કોટનના વેપારીઓના જણાવ્યા પ્રમાણે દેશમાંથી એક અંદાજ મુજબ ૩૦૦ કરોડ કરતાં પણ વધુ રો-કોટનની નિકાસ થઇ હતી, જેમાંથી પાકિસ્તાનમાં ૨૦૦ કરોડ કરતાં પણ વધુની નિકાસ રાજ્યના નિકાસકારો દ્વારા કરાઇ હતી. ચાલુ વર્ષે પણ પાકિસ્તાન તરફથી આયાતકારોની મોટા પ્રમાણમાં ઇન્ક્વાયરી થઇ રહી છે એટલું જ નહીં સ્થાનિક નિકાસકારો દ્વારા પણ રો-કોટનની નિકાસ ચાલુ વર્ષે મોટા પ્રમાણમાં થાય તેવી આશા માંડીને બેઠા હતા, પરંતુ સિઝનની નવી આવક આવે તે પૂર્વે જ પાકિસ્તાન સાથેના તંગદિલીભર્યા સંબંધને કારણે રો-કોટનના નિકાસકારો આ વખતે નિકાસ થશે કે નહીં તે અંગે અવઢવભરી સ્થિતિમાં જોવા મળે છે.